1971L0316 — LV — 01.01.2007 — 010.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

►B PADOMES DIREKTĪVA (1971. gada 26. jūlijs) par dalībvalstu tiesību aktu tuvināšanu attiecībā uz kopīgiem noteikumiem, ko piemēro metroloģiskās kontroles mērinstrumentiem un metodēm (71/316/EEK) (OV L 202, 6.9.1971, p.1)

Grozīta ar:





Grozīta ar:









▼B

PADOMES DIREKTĪVA

(1971. gada 26. jūlijs)

par dalībvalstu tiesību aktu tuvināšanu attiecībā uz kopīgiem noteikumiem, ko piemēro metroloģiskās kontroles mērinstrumentiem un metodēm

(71/316/EEK)







EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 100. pantu, ņemot vērā Komisijas priekšlikumu, ņemot vērā Eiropas Parlamenta atzinumu ( 1 ), ņemot vērā Ekonomikas un sociālo lietu komitejas atzinumu ( 2 ), tā kā katrā dalībvalstī obligāti noteikumi nosaka mērinstrumentu tehnisko raksturojumu un metroloģiskās kontroles metodes; tā kā šīs prasības dažādās dalībvalstīs atšķiras; tā kā šīs atšķirības kavē tirdzniecību un var radīt nevienlīdzīgas konkurences apstākļus Kopienā; tā kā viens no kontroles mērķiem katrā dalībvalstī ir garantēt klientiem, ka piegādātie apjomi atbilst maksātajai cenai; tā kā rezultātā šīs direktīvas mērķis nav atcelt šīs kontroles, bet novērst atšķirības starp noteikumiem, ja tie kavē tirdzniecību; tā kā šādus kavēkļus kopējā tirgus izveidei un darbībai var samazināt un novērst, ja dalībvalstis piemēro tādas pašas prasības, sākotnēji papildinot valstī spēkā esošos noteikumus un vēlāk, kad ir nepieciešamie nosacījumi, aizstājot šos noteikumus; tā kā pat laikā, kad tie eksistē līdztekus valstu noteikumiem, Kopienas prasības dod iespēju uzņēmumiem ražot produktus ar vienotu tehnisku raksturojumu, kuri tādējādi pārdodami un lietojami visā Kopienā pēc tam, kad tie izturējuši EEK kontroles; tā kā Kopienas tehniskajām prasībām konstruēšanā un funkciju izpildē būtu jānodrošina, ka instrumenti pastāvīgi veic mērījumus, kuri ir pietiekoši precīzi paredzētajam mērķim; tā kā dalībvalstis parasti apstiprina mērinstrumentu atbilstību tehniskajām prasībām pirms mērinstrumenti nonāk tirgū, vai tiek lietoti pirmo reizi, un, ja nepieciešams, kad tie ieviesti, šāds apstiprinājums tiek veikts īpaši ar paraugu apstiprinājumu un pārbaudes metodēm; tā kā, lai panāktu šo instrumentu brīvu apriti Kopienā ir arī nepieciešams nodrošināt savstarpēju kontroļu atzīšanu starp dalībvalstīm un ieviest šim mērķim atbilstošu EEK tipa apstiprinājumu un sākotnējās verifikācijas procedūras, kā arī EEK metroloģiskās kontroles metodes saskaņā ar šo direktīvu un saskaņā ar attiecīgām atsevišķām direktīvām; tā kā uz mērinstrumenta vai produkta esošie simboli vai zīmes liecina par izietajām kontrolēm un norāda, ka šāds instruments vai produkts atbilst attiecīgām Kopienas tehniskajām prasībām, un tādējādi, ja instruments vai produkts tiek importēts vai ieviests, nav nepieciešams atkārtoti veikt kontroli, kura jau veikta; tā kā valstu metroloģijas noteikumi ietver daudzas mērinstrumentu un produktu kategorijas; tā kā šai direktīvai jānosaka vispārēji noteikumi it sevišķi attiecībā uz EEK tipa apstiprinājumu un sākotnējās verifikācijas procedūrām, kā arī metroloģiskās kontroles metodēm; tā kā direktīvu, kuras ietver dažādu instrumentu kategorijas īstenošana nosaka tehniskās prasības attiecībā uz konstrukciju, darbību un precizitāti, kontroles procedūrām un, ja nepieciešams, nosacījumus, saskaņā ar kuriem Kopienas tehniskās prasības aizstāj valstī spēkā esošos noteikumus, IR PIEŅĒMUSI ŠO DIREKTĪVU.







I NODAĻA

Pamatprincipi

▼M2

1. pants

1.

a) Šī direktīva attiecas uz precēm, ko še turpmāk sauc par instrumentiem, un ietver mērinstrumentus, mērinstrumentu sastāvdaļas, papildu ierīces un mērīšanas iekārtas.

b) Šī direktīva attiecas arī uz mērvienībām, mērīšanas un metroloģiskās kontroles metožu saskaņošanu, un vajadzības gadījumā uz līdzekļiem, kuri nepieciešami šādu metožu piemērošanai.

c) Tā attiecas arī uz noteikšanu, mērīšanas metodēm, metroloģisko kontroli un fasētu produktu daudzuma marķēšanu.

2. Neviena dalībvalsts, pamatojoties uz šo direktīvu un atsevišķām ar šo direktīvu saistītām direktīvām, nevar aizkavēt, aizliegt vai ierobežot 1. punktā minēto instrumentu vai produktu laišanu tirgū un/vai nodošanu ekspluatācijā, ja šis instruments vai produkts marķēts ar EEK zīmēm saskaņā ar šīs direktīvas nosacījumiem un atsevišķām direktīvām, kuras attiecas uz attiecīgo instrumentu vai produktu.

3. Dalībvalstis piešķir EEK tipa apstiprinājumam un sākotnējai verifikācijai tādu pašu nozīmi kā attiecīgiem valstu pasākumiem.

4. Attiecībā uz 1. punktā minētajiem objektiem atsevišķas direktīvas precizē:

— īpašas mērīšanas procedūras, parametrus un tehniskās prasības konstrukcijai un darbībai attiecībā uz 1. punkta a) apakšpunktā minētajiem produktiem,

— prasības attiecībā uz 1. punkta b) un c) apakšpunktiem.

Tās var noteikt dienu, kurā spēkā esošie valstu noteikumi aizstājami ar Kopienas noteikumiem.

▼B







II NODAĻA

EEK tipa apstiprinājums

▼M2

2. pants

1. EEK tipa apstiprinājums instrumentiem ietver to iekļaušanu EEK sākotnējā verifikācijā un gadījumos, kad pēdējā netiek prasīta, apstiprinājumu to laišanai tirgū un/vai nodošanai ekspluatācijā. Ja atsevišķa direktīva(-as), kura(-as) piemērojama(-as) šai instrumentu kategorijai atbrīvo šo kategoriju no EEK tipa apstiprinājuma, šīs kategorijas instrumenti tiek tieši iekļauti EEK sākotnējā verifikācijā.

2. Ja pārbaudes iekārtas atļauj, dalībvalstis piešķir EEK tipa apstiprinājumu visiem instrumentiem, kas atbilst prasībām, kuras noteiktas šajā direktīvā un atsevišķās direktīvās, kas attiecas uz attiecīgo instrumentu.

3. Pieteikumu EEK tipa apstiprinājumam var iesniegt tikai izgatavotājs vai Kopienā reģistrēts tā pārstāvis. Attiecībā uz vienu un to pašu instrumentu iesniegumu var iesniegt tikai vienā dalībvalstī.

4. Dalībvalsts, kura piešķīrusi EEK tipa apstiprinājumu, veic nepieciešamos pasākumus, lai nodrošinātu, ka tā tiek informēta par jebkādām izmaiņām vai papildinājumiem attiecībā uz apstiprināto tipu. Tā informē citas dalībvalstis par šādiem grozījumiem.

Izmaiņas vai papildinājumi attiecībā uz apstiprināto tipu jāapstiprina ar papildu tipa apstiprinājumu no dalībvalsts puses, kura piešķīrusi EEK tipa apstiprinājumu, ja šādas izmaiņas ietekmē vai var ietekmēt mērījumu rezultātus vai noteiktos nosacījumus instrumentu lietojumam.

Tomēr gadījumos, kad tips mainīts, jāpiešķir jauns EEK tipa apstiprinājums tā vietā, lai papildinātu sākotnējo EEK tipa apstiprinājumu, ja paraugs mainīts pēc tam kad šīs direktīvas noteikumi attiecīgas speciālās direktīvas grozītas vai pielāgotas tādā veidā, ka mainīto tipu var apstiprināt tikai saskaņā ar jaunajiem noteikumiem.

5. Dalībvalstis piešķir EEK tipa apstiprinājumu saskaņā ar šīs direktīvas un attiecīgu atsevišķu direktīvu noteikumiem.

▼B

3. pants

Ja EEK tipa apstiprinājums piešķirts papildu iekārtām, šis apstiprinājums konkretizē:

— instrumenta tipus, kuriem šādas papildus iekārtas nepieciešamas, vai kuros tās var tikt iekļautas,

— vispārējus nosacījumus visai instrumentu darbībai, kurai piešķirts apstiprinājums.

▼M2

4. pants

Ja veiksmīgi pabeigta instrumenta EEK tipa apstiprinājuma pārbaude, kas noteikta šajā direktīvā un atsevišķās direktīvās, kuras attiecas uz šo direktīvu, dalībvalsts, kas veikusi šo pārbaudi, sastāda EEK tipa apstiprinājuma sertifikātu un nosūta to iesniedzējam. Šīs direktīvas 11. pantā vai atsevišķā direktīvā noteiktajos gadījumos iesniedzējam vajag un visos citos gadījumos iesniedzējs var piestiprināt vai sekot, lai katram instrumentam tiktu piestiprināta EEK apstiprinājuma zīme, kas norādīta šajā sertifikātā atbilstīgi apstiprinātajam paraugam.

5. pants

1. EEK tipa apstiprinājums ir derīgs 10 gadus. To var pagarināt uz 10 secīgiem gadiem; instrumentu skaits, kurus var ražot saskaņā ar apstiprināto tipu, netiek ierobežots.

Gadījumos, kad šādus EEK tipa apstiprinājumus nevar piešķirt, pamatojoties uz šiem jaunajiem noteikumiem, EEK tipa apstiprinājumi, kas piešķirti, balstoties uz šīs direktīvas noteikumiem un atsevišķām direktīvām, netiek pagarināti pēc dienas, kad spēkā stājušies jebkuri grozījumi vai pielāgojumi šiem Kopienas noteikumiem.

Ja EEK tipa apstiprinājums netiek pagarināts, šo apstiprinājumu tomēr turpina piemērot tiem EEK instrumentiem, kuri jau tiek lietoti.

2. Ja tiek izmantoti jauni tehniski paņēmieni, kuri netiek noteikti atsevišķā direktīvā, ierobežotas darbības EEK tipa apstiprinājums piešķirams pēc iepriekšējām apspriedēm ar citām dalībvalstīm.

Tas var ietvert šādus ierobežojumus:

— instrumentu skaita ierobežojumu, uz kuriem var attiekties apstiprinājums,

— pienākumu informēt kompetentās iestādes par uzstādīšanas vietām,

— ierobežojumus lietošanā,

— īpaši ierobežojumi attiecībā uz izmantoto tehniku.

Tomēr tie netiek noteikti līdz brīdim:

— kad stājas spēkā atsevišķa direktīva šai instrumentu kategorijai,

— nav pieļaujama atkāpe no maksimālā pieļaujamo kļūdu daudzuma, kas noteikts atsevišķās direktīvās.

Šāds apstiprinājums ir spēkā ne ilgāk kā divus gadus. To var pagarināt ilgākais līdz trim gadiem.

3. Dalībvalsts, kura piešķīrusi ierobežotas darbības EEK tipa apstiprinājumu, kas minēts 2. punktā, nepieciešamības gadījumā ierosina šīs direktīvas un, ja vajadzīgs, atsevišķu direktīvu pielikumus pielāgot tehnikas attīstībai saskaņā ar 18. pantā noteikto procedūru, tiklīdz tā uzskata, ka jaunās tehnikas pielietojums attaisnojies.

▼B

6. pants

Ja EEK tipa apstiprinājums netiek prasīts instrumentu kategorijai, kura atbilst atsevišķas direktīvas prasībām, ražotājs uz savu atbildību var piestiprināt šai instrumentu kategorijai īpašo zīmi, kura raksturota I pielikuma 3.3. punktā.

7. pants

1. Dalībvalsts, kura piešķīrusi EEK tipa apstiprinājumu, var to anulēt:

a) ja instrumenti, kuriem tika piešķirts šis apstiprinājums, neatbilst apstiprinātajam tipam vai attiecīgas atsevišķas direktīvas noteikumiem;

b) ja netiek izpildītas metroloģiskās prasības, kuras konkretizētas apstiprinājuma sertifikātā vai ►M2 5. panta 2. punktā ◄ ;

▼M2

c) ja tā atklāj, ka apstiprinājums piešķirts nepienācīgā veidā.

▼B

2. Dalībvalstij, kura piešķīrusi EEK tipa apstiprinājumu, tas jāanulē, ja to instrumentu darbībā, kas konstruēti saskaņā ar apstiprināto tipu, atklājas vispārēja rakstura defekti, kuri dara tos nederīgus paredzētajam lietojumam.

3. Ja cita dalībvalsts informē šo dalībvalsti par vienu no 1. un 2. punktā noteiktajiem gadījumiem, tai pēc apspriešanas ar šo otro valsti jāveic šajos punktos paredzētie pasākumi.

4. Dalībvalsts, kura deklarē, ka radusies 2. punktā noteiktā situācija, var aizliegt attiecīgo instrumentu laišanu tirgū un nodošanu ekspluatācijā līdz turpmākam paziņojumam. Tā nekavējoties par to informē pārējās dalībvalstis un Komisiju, sniedzot sava lēmuma pamatojumu. Tāda pati procedūra piemērojama 1. punktā noteiktajos gadījumos attiecībā uz instrumentiem, kuri tikuši atbrīvoti no EEK sākotnējās verifikācijas, ja ražotājs pēc pamatota brīdinājuma neražo instrumentus saskaņā ar apstiprināto tipu vai attiecīgas atsevišķas direktīvas prasībām.

5. Ja dalībvalsts, kura piešķīrusi apstiprinājumu apstrīd 2. punktā minētā gadījuma rašanos, vai apstrīd pasākumus, kas veikti saskaņā ar 4. punktu, attiecīgās dalībvalstis cenšas strīdu noregulēt.

Komisija par to jāinformē un, vajadzības gadījumā tā rīko attiecīgas apspriedes, lai nonāktu pie risinājuma.







III NODAĻA

Sākotnējā verifikācija

8. pants

▼M2

1.

a) EEK sākotnējā verifikācija ietver jaunu vai koriģētu instrumentu pārbaudi un to atbilstības apstiprinājumu apstiprinātajam paraugam un/vai šīs direktīvas un atsevišķu direktīvu prasībām attiecīgajam instrumentam; to apliecina ar EEK sākotnējās verifikācijas zīmi.

b) Atsevišķās direktīvās noteiktajos gadījumos un saskaņā ar pieņemtajām procedūrām EEK sākotnējo instrumentu verifikāciju var veikt ar citu metodi nekā vienību pārbaudes metode.

▼B

2. Ja ir attiecīgas iekārtas, dalībvalstis veic EEK sākotnējo verifikāciju iesniegtajiem instrumentiem, vai tie atbilst mērinstrumentu raksturojumam un tehniskās uzbūves un darbības prasībām, kuras noteiktas atsevišķā direktīvā šai instrumentu kategorijai.

3. Gadījumā, ja instrumenti marķēti ar EEK sākotnējās verifikācijas zīmi, ►M2 1. panta 2. punktā ◄ dalībvalstīm noteiktās saistības ilgst līdz gada beigām, kas seko gadam, kurā piešķirta EEK sākotnējās verifikācijas zīme, ja vien atsevišķas direktīvas nenosaka noteikumu ilgākam laikam.

▼M2

9. pants

1. Kad instruments tiek iesniegts EEK sākotnējai verifikācijai, dalībvalsts, kura veic sākotnējo verifikāciju nosaka:

a) vai instruments pieder tai kategorijai, kura ir atbrīvota no EEK tipa apstiprinājuma, un, ja tā, tad vai tas atbilst atsevišķās uz šo instrumentu attiecošās direktīvās noteiktajām tehniskās uzbūves un darbības prasībām;

b) vai instrumentam piešķirts EEK tipa apstiprinājums un, ja tā, tad vai tas atbilst apstiprinātajam tipam un atsevišķām direktīvām, kuras attiecas uz šo instrumentu un kuras ir spēkā dienā, kad izsniegts EEK tipa apstiprinājums.

2. Pārbaude, kas tiek izdarīta, veicot EEK sākotnējo verifikāciju, saskaņā ar atsevišķām direktīvām īpaši attiecas uz:

— metroloģiskajiem parametriem,

— maksimālo pieļaujamo kļūdu daudzumu,

— uzbūvi ciktāl tā garantē, ka mērīšanas īpašības netiek īpaši zaudētas parastos lietošanas apstākļos,

— noteikto uzrakstu un zīmoga plātņu vai EEK verifikācijas marķējuma klātbūtni.

10. pants

Ja instruments sekmīgi izturējis EEK sākotnējo verifikāciju, saskaņā ar šīs direktīvas un atsevišķu direktīvu prasībām šim instrumentam tiek piestiprinātas EEK daļējas vai galīgas verifikācijas zīmes, kuras raksturotas šīs direktīvas II pielikumā, un par to atbildīga ir dalībvalsts saskaņā ar šajā pielikumā paredzētajiem noteikumiem.

▼B

11. pants

Ja netiek prasīta EEK sākotnējā verifikācija instrumentu kategorijai, kura atbilst atsevišķas direktīvas prasībām, ražotājs uz savu atbildību piestiprina šīs kategorijas instrumentam īpašu apzīmējumu, kas aprakstīts I pielikuma 3.4. punktā.







IV NODAĻA

EEK tipa apstiprinājuma un EEK sākotnējās verifikācijas noteikumi

12. pants

Dalībvalstis veic visus nepieciešamos pasākumus, lai novērstu, ka uz instrumentiem tiktu lietoti zīmes vai uzraksti, kurus varētu sajaukt ar EEK simboliem un zīmēm.

▼M2

13. pants

Katra dalībvalsts paziņo citām dalībvalstīm un Komisijai par dienestiem, aģentūrām un institūtiem, kuri ir pienācīgi pilnvaroti, lai veiktu pārbaudes, kuras noteiktas šajā direktīvā un atsevišķās direktīvās, lai izsniegtu EEK tipa apstiprinājuma sertifikātus un piešķirtu EEK sākotnējās verifikācijas zīmes.

▼B

14. pants

Dalībvalstis var pieprasīt, lai noteiktie uzraksti tiktu sastādīti to valsts valodā vai valodās.







V NODAĻA

Apritē esošo instrumentu kontrole

▼M2

15. pants

Atsevišķas direktīvas konkretizē kontroles prasības attiecībā uz maksimālo pieļaujamo kļūdu skaitu instrumentiem, kuri tiek lietoti un kuri marķēti ar EEK zīmēm. Ja valstu noteikumi attiecībā uz instrumentiem, kuri nav marķēti ar EEK zīmēm nosaka mazāk stingras prasības, par kontroles kritēriju kalpo pēdējais.

▼M2 —————

▼M2







VI NODAĻA

Direktīvu pielāgošana tehnikas attīstībai

16. pants

Grozījumi, kas nepieciešami, lai pielāgotu tehnikas attīstībai šīs direktīvas pielikumus un to atsevišķo direktīvu pielikumus, kuras minētas 1. pantā, jāpieņem saskaņā ar procedūru, kura noteikta 18. pantā. Tomēr šo procedūru nepiemēro nodaļai, kas attiecas uz angļu sistēmas mērvienībām un kas iekļauta pielikumā Direktīvai par mērvienībām un pielikumos attiecībā uz kvantitātes diapazonu fasētiem produktiem direktīvās par fasētiem produktiem.

17. pants

1. Ar šo izveido Komiteju direktīvu, kuras minētas 16. pantā, pielāgošanai tehnikas attīstībai (turpmāk tekstā “Komiteja”). To veido dalībvalstu pārstāvji un tās priekšsēdētājs ir Komisijas pārstāvis.

▼M6 —————

▼M6

18. pants

1. Komisijai palīdz Tehniskā progresa ieviešanas komiteja, kas paredzēta 16. pantā minētajās direktīvās.

2. Ja ir atsauce uz šo pantu, piemēro Lēmuma 1999/468/EK ( 3 ) 5. un 7. pantu.

Lēmuma 1999/468/EK 5. panta 6. punktā noteiktais termiņš ir trīs mēneši.

3. Komiteja pieņem savu reglamentu.







▼M2

VII NODAĻA

▼B

Nobeiguma noteikumi

►M2 19. ◄ pants

Visi lēmumi, kas pieņemti saskaņā ar noteikumiem šīs direktīvas un atsevišķu direktīvu par attiecīgiem instrumentiem īstenošanai, atsakoties piešķirt vai pagarināt EEK tipa apstiprinājumu, anulējot šādu apstiprinājumu, atsakoties veikt EEK sākotnējo verifikāciju vai ►M2 aizliedzot laist tirgū vai nodot ekspluatācijā ◄ , jāpamato. Šāds atteikums, anulēšana vai aizliegums paziņojams ieinteresētajai pusei, kura vienlaicīgi informējama arī pieejamajiem spēkā esošajiem tiesiskās aizsardzības līdzekļiem dalībvalstīs, kā arī par termiņiem šo līdzekļu izmantošanai.

►M2 20. ◄ pants

1. Dalībvalstīs stājas spēkā normatīvi un administratīvi akti, kas vajadzīgi, lai izpildītu šīs direktīvas prasības astoņpadsmit mēnešu laikā pēc tās paziņošanas, un tās tūlīt par to informē Komisiju.

2. Dalībvalstis nodrošina, lai Komisijai tiktu paziņoti to galvenie tiesību akti, ko tās pieņem jomā, uz kuru attiecas šī direktīva.

►M2 21. ◄ pants

Šī direktīva ir adresēta dalībvalstīm.









I PIELIKUMS

EEK TIPA APSTIPRINĀJUMS

1. Iesniegums EEK apstiprinājumam

1.1. Iesniegumu un ar to saistīto korespondenci sastāda valsts valodā saskaņā ar tās valsts tiesību aktiem, kurai iesniegums iesniegts. Dalībvalstij ir tiesības prasīt, lai pievienotie dokumenti arī tiktu rakstīti tajā pašā valsts valodā. Iesniedzējs vienlaicīgi nosūta visām dalībvalstīm iesnieguma kopiju.

1.2. Iesniegumā jāietver šāda informācija: — izgatavotāja vai uzņēmuma, vai iesniedzēja pilnvarotā pārstāvja vārds (nosaukums) un adrese, — instrumenta kategorija, — paredzētais lietojums, — mērījuma parametri, — komercapzīmējums, ja tāds ir, vai veids.

1.3. Kopā ar iesniegumu iesniedz arī dokumentus, kas nepieciešami tā novērtēšanai, divos eksemplāros, un jo īpaši: 1.3.1. pienācīgi raksturojot: — instrumenta uzbūvi un darbību, — aizsardzības mehānismus, kas nodrošina precīzu darbību, — regulēšanas un koriģēšanas ierīces, — norādītās vietas: — — pārbaudes zīmēm, — zīmogiem (vajadzības gadījumā ). 1.3.2. Vispārēji uzbūves rasējumi un, ja nepieciešams, precīzi svarīgu sastāvdaļu rasējumi. 1.3.3. Shematisks attēls, kas ilustrē darbības principus un vajadzības gadījumā fotoattēls.

1.4. Vajadzības gadījumā kopā ar iesniegumu iesniedz attiecīgus dokumentus, kas attiecas uz jau piešķirtiem valsts apstiprinājumiem.

2. Pārbaude EEK apstiprinājumam

2.1. Pārbaudē ietver: 2.1.1. Dokumentu izpēti un parauga mērīšanas īpašību izpēti metroloģiskajās laboratorijās, apstiprinātajās laboratorijās vai ražošanas, piegādes vai uzstādīšanas vietā. 2.1.2. Ja parauga mērīšanas parametri zināmi precīzi, tiek veikta tikai iesniegto dokumentu izpēte.

2.2. Pārbaude ietver pilnīgu instrumenta darbību parastos lietošanas apstākļos. Ievērojot šādus nosacījumus, šim instrumentam jāsaglabā prasītie mērīšanas parametri.

2.3. Šā pielikuma 2.1.punktā minētās pārbaudes raksturu un apjomu var konkretizēt ar atsevišķām direktīvām.

2.4. Metroloģiskais dienests var pieprasīt, lai iesniedzējs nodod tā rīcībā standartus, attiecīgos materiālos līdzekļus un apkalpojošo personālu, lai veiktu apstiprinājuma testus.

3. EEK sertifikāts un apstiprinājuma zīme

3.1. Sertifikāts sniedz parauga pārbaudes rezultātus un nosaka citas prasības, kuras jāpilda nekavējoties. Kopā ar sertifikātu iesniedz aprakstus, attēlus un diagrammas, kas nepieciešami, lai identificētu tipu un izskaidrotu tā darbību. Šīs direktīvas 4. pantā paredzētā apstiprinājuma zīme ir stilizēts ε burts, kas ietver: ▼A1 — augšējā daļā — tās valsts pazīšanas lielais burts, kura apstiprinājumu sniegusi ►A3 (B Beļģijai, D Vācijai, DK Dānijai, E Spānijai, F Francijai, ►M3 EL Grieķijai ◄ , I Itālijai, IRL Īrijai, L for Luksemburgai, NL Nīderlandei, P Portugālei, UK Apvienotajai Karalistei ►A4 , A Austrijai, S Zviedrijai, FI Somijai ◄ ►A5 , CZ Čehijas Republikai, EST Igaunijai, CY Kiprai, LV Latvijai, LT Lietuvai, H Ungārijai, M Maltai, PL Polijai, SI Slovēnijai, SK Slovākijai, ◄ ►M7 BG Bulgārijai, RO Rumānijai ◄ ) ◄ un apstiprināšanas gada pēdējie divi cipari, ▼B — lejasdaļā apzīmējumu, ko noteicis metroloģiskais dienests, kurš piešķīris apstiprinājumu (identifikācijas numuru). Šīs apstiprinājuma zīmes paraugs norādīts 6.1. punktā.

3.2. EEK ierobežota apstiprinājuma gadījumā burtu P, kuram ir tāds pats izmērs kā stilizētajam ε burtam, novieto pirms šī burta. Šīs ierobežotā apstiprinājuma zīmes paraugs norādīts 6.2. punktā.

▼M2

3.3. Zīme, kas minēta šīs direktīvas 6. pantā, ir tāda pati kā EEK apstiprinājuma zīme, izņemot to, ka stilizētais E burts ir simetriski apgriezts pa vertikālu asi un tam nav citu pazīmju, ja vien atsevišķas direktīvas nenosaka citādi. Šīs zīmes paraugs parādīts 6.3. punktā.

▼B

3.4. Zīme, kura minēta šīs direktīvas 11. pantā, ir tāda pati kā EEK apstiprinājuma zīme, kas ievietota sešstūrī. Šīs zīmes paraugs norādīts 6.4. punktā.

3.5. Zīmes, kuras minētas iepriekšējos punktos un kuras izgatavotājs piestiprinājis saskaņā ar šīs direktīvas noteikumiem, jāpiestiprina redzamā vietā pie katra instrumenta un pie visas papildu iekārtas, kas iesniegta pārbaudei, un tām jābūt skaidri salasāmām un neizdzēšamām. Ja to piestiprināšana rada tehniskas grūtības, atsevišķās direktīvās pieļaujami izņēmumi, vai arī tie pieņemami pēc metroloģisko dienestu vienošanās.

4. Parauga instrumenta iesniegšana

Atsevišķās direktīvās minētajos gadījumos, dienests, kas piešķīris apstiprinājumu, nepieciešamības gadījumā var pieprasīt iesniegt parauga instrumentu, kuram piešķirts apstiprinājums. Šī parauga instrumenta vietā dienests var atļaut iesniegt instrumenta daļas, mēroga modeļus vai rasējumus, un tas tiks minēts EEK apstiprinājuma sertifikātā.

5. Apstiprinājuma paziņojums

▼M5 —————

▼B

5.2. Tajā pašā laikā, kad informēta iesaistītā puse, EEK apstiprinājuma sertifikāta kopijas jānosūta Komisijai un citām dalībvalstīm, pēdējās, ja vēlas, arī var iegūt metroloģisko pārbaužu ziņojumu kopijas.

5.3. EEK tipa apstiprinājuma anulēšana un citi paziņojumi attiecībā uz EEK tipa apstiprinājuma apjomu un derīgumu notiek saskaņā ►M5 ————— ◄ 5.2. punktu minēto paziņošanas procedūru.

5.4. Dalībvalsts, kura atsakās piešķirt EEK tipa apstiprinājumu, informē citas dalībvalstis un Komisiju par savu lēmumu.

6. Zīmes, kas attiecas uz EEK tipa apstiprinājumu

6.1. EEK tipa apstiprinājuma zīme







Paraugs: EEK tipa apstiprinājums, kuru Vācijas Federatīvās Republikas Metroloģiskais dienests piešķīris 1971. gadā (skat. 3.1. punkta pirmo ievilkumu). EEK tipa apstiprinājuma identifikācijas numurs (skat. 3.1. punkta otro ievilkumu).

6.2. ierobežota EEK tipa apstiprinājuma zīme

(skat. 3.2. punktu)







Paraugs: EEK tipa apstiprinājums, kuru Vācijas Federatīvās Republikas Metroloģiskais dienests piešķīris 1971. gadā. Ierobežota EEK tipa apstiprinājuma identifikācijas numurs.

▼M2

6.3. Atbrīvojuma zīme no EEK tipa apstiprinājuma (skat. 3.3. punktu)

Paraugs:

▼B

6.4. EEK tipa apstiprinājuma zīme instrumentiem, kuri atbrīvoti no sākotnējās verifikācijas

(skat. 3.4. punktu)







Paraugs: EEK tipa apstiprinājums, kuru Vācijas Federatīvās Republikas Metroloģiskais dienests piešķīris 1971. gadā. EEK tipa apstiprinājuma identifikācijas numurs.









II PIELIKUMS

EEK SĀKOTNĒJĀ VERIFIKĀCIJA

1. Vispārēji jautājumi

1.1. EEK sākotnējo verifikāciju var veikt vienā vai vairākos posmos (parasti divos).

1.2. Ievērojot atsevišķu direktīvu noteikumus: 1.2.1. EEK sākotnējā verifikācija vienā posmā veicama instrumentiem, kuri, atstājot rūpnīcu, veido vienu veselu, tas ir, instrumentiem, kuri teorētiski nogādājami uzstādīšanas vietā neizjaucot. 1.2.2. EEK sākotnējā verifikācija divos vai vairākos posmos veicama instrumentiem, kuru precīzu darbība nosaka uzstādīšanas vai lietošanas apstākļi. 1.2.3. Pirmajam sākotnējās verifikācijas posmam jo īpaši jānodrošina, ka instruments atbilst apstiprinātajam paraugam, vai, ja instrumenti atbrīvoti no tipa apstiprinājuma, ka tie atbilst attiecīgiem noteikumiem.

2. EEK sākotnējās verifikācijas vieta

2.1. Ja atsevišķas direktīvas nenosaka vietu, kurā verifikācija veicama, instrumenti, kuriem piemērojama tikai viena posma pārbaude, jāpārbauda vietā, kuru izvēlas attiecīgais metroloģiskais dienests.

2.2. Instrumenti, kuri verificējami divos vai vairākos posmos, jāpārbauda kompetentiem metroloģiskajiem dienestiem pēc teritorijas. 2.2.1. Pēdējais verifikācijas posms jāveic uzstādīšanas vietā. 2.2.2. Citi verifikācijas posmi jāveic, kā noteikts 2.1. punktā.

2.3. Jo īpaši, ja verifikācija nenotiek verifikācijas iestādē, metroloģiskais dienests, kas veic verifikāciju, var pieprasīt, lai iesniedzējs: — nodod tās rīcībā standartus, atbilstošus materiālos līdzekļus un apkalpojošo personālu verifikācijas veikšanai, — nodrošina ar EEK apstiprinājuma sertifikāta kopiju.

3. EEK sākotnējās verifikācijas zīmes

3.1. EEK sākotnējās verifikācijas zīmju apraksts.

3.1.1. Ievērojot atsevišķu direktīvu noteikumus, EEK sākotnējās verifikācijas zīmes, kuras piestiprinātas saskaņā ar 3.3. punktu, ir šādas: 3.1.1.1. Galīgās EEK verifikācijas zīmi veido divi zīmogi: a) pirmo veido burts “e”, kas ietver: ▼A1 — augšējā daļā — tās valsts pazīšanas lielais burts, kurā ir veikta sākotnējā pārbaude ►A3 (B Beļģijai, D Vācijai, DK Dānijai, E Spānijai, F Francijai, ►M3 EL Grieķijai ◄ , I Itālijai, IRL Īrijai, L for Luksemburgai, NL Nīderlandei, P Portugālei, UK Apvienotajai Karalistei ►A4 , A Austrijai, S Zviedrijai, FI Somijai ◄ ►A5 , CZ Čehijas Republikai, EST Igaunijai, CY Kiprai, LV Latvijai, LT Lietuvai, H Ungārijai, M Maltai, PL Polijai, SI Slovēnijai, SK Slovākijai, ◄ ►M7 BG Bulgārijai, RO Rumānijai ◄ ) ◄ un, ja vajadzīgs, viens vai divi cipari, kas norāda teritoriālo vai administratīvo vienību; ▼B — lejasdaļā – verifikācijas veicēja aģenta vai iestādes identifikācijas numuru; b) otro zīmogu veido pēdējie divi cipari no verifikācijas gada, kas ir sešstūrī. 3.1.1.2. Daļējas EEK verifikācijas zīmi veido vienīgi pirmais zīmogs. Tas arī kalpo kā zīmogs.

3.2. Zīmju forma un izmēri

3.2.1. Pievienotie attēli norāda 3.1. punktā noteikto EEK sākotnējās verifikācijas zīmju formu, izmēru un burtu kontūras; pirmie divi attēli attēlo dažādas zīmoga daļas, trešais ir zīmoga paraugs. Attēlos norādītie izmēri ir relatīvi; tie ir diametrs aplim, kas novilkts ap mazo burtu “e” un ap sešstūri. Faktiskie aprakstīto apļu diametri ap zīmēm ir 1,6 mm, 3,2 mm, 6,3 mm, 12,5 mm. ▼B

3.2.2. Dalībvalstu metroloģiskie dienesti savstarpēji apmainās ar EEK sākotnējo verifikāciju zīmju attēlu oriģināliem, kuri atbilst pievienoto attēlu modeļiem.

3.3. Zīmju piestiprināšana

3.3.1. Galīgās EEK verifikācijas zīme piestiprināma instrumentam norādītajā vietā, kad pēdējais pilnīgi pārbaudīts un atzīts par atbilstīgu EEK prasībām.

3.3.2. Daļējas verifikācijas zīme piestiprināma: 3.3.2.1. Vietā, kur piestiprināts zīmogs ar datumu vai kādā citā vietā, kura noteikta atsevišķā direktīvā, ja instrumenta vai instrumenta daļas verifikācija veikta vairākos posmos atbilstīgi darbības nosacījumiem, kas atšķiras no nosacījumiem uzstādīšanas vietā; 3.3.2.2. Visos gadījumos kā zīmogs atsevišķās direktīvās noteiktajās vietās.

►(5) M1

►(5) M4

►(5) M4

►(5) A4

►(5) A5